wickkiey/tamil-wikipedia-chunked huggingface dataset:
# தேனி ஈஸ்வர்

## துவக்க கால வாழ்க்கை

ஈஸ்வரன் தேனியில் பள்ளிப்படிப்பை முடித்து தானியங்கி மின்னியலில் பட்டயப் படிப்பை முடித்தார். இவரது கல்லூரி நாட்களில் இவர் ஒளிப்படம் எடுக்கும் பழக்கத்தைக் கொண்டிருந்தார். அது ஒரு தொழிலாக ஆனது. தெரு ஒளிப்படம் எடுப்பதற்காக கோடாக் விருதைப் பெற்றார். இவர் சென்னைக்கு செல்வதற்கு முந்தைய தனது ஆரம்பகால வாழ்க்கையின் பெரும்பகுதியை தேனியில் கழித்தார்.
# தேனி ஈஸ்வர்

## திரைப்பட வாழ்க்கை

ஒளிப்பதிவாளராக தனது வாழ்க்கையைத் தொடங்க ஈஸ்வரன் சென்னைக்குச் சென்றார்.  
*கள்ளிக்காட்டு இதிகாசம்*, *கருவாச்சி காவியம்*, *தமிழாற்றுப்படை* உள்ளிட்ட வைரமுத்து நூல்களுக்கு ஈஸ்ரன் ஒளிபடங்களையும் எடுத்தார்.  
உதவி ஒளிப்பதிவாளராக வேலை தேடும் போது, ஆனந்த விகடனில் எழுத்தாளர் பாஸ்கர் சக்தியுடன் இணைந்து *ரூட் பஸ்* என்ற தொடரை எழுதினார். மேலும் இயற்கை எழில் கொஞ்சும் பயணப் பாதைகள், இடங்கள் மற்றும் உள்ளூர்வாசிகளைப் ஒளிப்படம் எடுக்கும் பொறுப்பு இவருக்கு வழங்கப்பட்டது.  
*சிவப்பதிகாரம்*, *கற்றது தமிழ்*, *வெண்ணிலா கபடிகுழு* மற்றும் பல படங்களை ஒளிப்பதிவு செய்தார். *வெண்ணிலா கபடிகுழு* படத்தின் ஒளிப்படப்பிடிப்பின் போது, இயக்குநர் சுசீந்திரன் தனது அடுத்த படமான *அழகர்சாமியின் குதிரைக்கு* ஒளிப்பதிவாளராக இவரை நியமித்தார். பின்னர் இயக்குநர்கள் பாலா, ராம், கௌதம் மேனன் ஆகியோருடன் இணைந்து பணியாற்றினார். இவர் தனது இரண்டாவது படமான *தரமணி* திரைப்படத்தில் ராமுடன் பணிபுரிந்தார். மேலும் கௌதம் மேனனின் *அச்சம் என்பது மடமையடா* திரைப்படத்தில் கூடுதல் ஒளிப்பதிவாளராகப் பணிபுரிந்து புகழ் பெற்றார்.  
2018ல் வெளியான பாலாவின் *நாச்சியார்* படத்தையும் இவர் படமாக்கினார். அதே ஆண்டில் இவர் அறிமுக இயக்குநர் லெனின் பாரதியுடன் இணைந்து பணியாற்றிய மற்றொரு திரைப்படம் *மேற்கு தொடர்ச்சி மலை* . நோர்வே தமிழ்த் திரைப்பட விழா விருதுகள் மற்றும் அந்தத் திரைப்படத்திற்காக சிறந்த ஒளிப்பதிவாளர் விருதைப் பெற்றார். ராம் இயக்கி மம்மூட்டி நடித்த *பேரன்பு* படத்தில் பணியாற்றினார். படம் பிப்ரவரி 2019 இல் வெளியானது.
# தேனி ஈஸ்வர்

## திரைப்படவியல்

| 2011 | *அழகர்சாமியின் குதிரை* | தமிழ் |  |
| --- | --- | --- | --- |
| 2017 | *தரமணி* | தமிழ் |  |
| 2018 | *நாச்சியார்* | தமிழ் |  |
| *மேற்கு தொடர்ச்சி மலை* | தமிழ் |  |  |
| 2019 | *பேரன்பு* | தமிழ் |  |
| 2020 | *பாவக் கதைகள்* | தமிழ் | பிரிவு: *லவ் பண்ணா உட்ரனும்* |
| 2021 | *ஏலே* | தமிழ் |  |
| *கர்ணன்* | தமிழ் |  |  |
| *பேச்சுலர்* | தமிழ் |  |  |
| 2022 | *புழு* | மலையாளம் |  |
| *ஏஜென்ட் கண்ணாயிரம்* | தமிழ் | *ஏஜெண்ட் சாய் ஸ்ரீனிவாச ஆத்ரேயாவின்* மறு ஆக்கம் |  |
| 2023 | *நண்பகல் நேரத்து மயக்கம்* | மலையாளம் |  |
| *மாமன்னன்* | தமிழ் |  |  |
| *ஆபிரகாம் ஓஸ்லர்* | மலையாளம் |  |  |
| TBA | *வாழை* | தமிழ் |  |
| *வடக்கன்* | தமிழ் |  |  |
# தேனி ஈஸ்வர்

## விருதுகளும் பரிந்துரைகளும்

| 2019 | நோர்வே தமிழ் திரைப்பட விழா விருதுகள் | ஒளிப்பதிவு |  |
| --- | --- | --- | --- |
| 2019 | சைமா
தென்னிந்திய சர்வதேசத் திரைப்பட விருதுகள் | ஒளிப்பதிவு |  |
| 2022 | சைமா
தென்னிந்திய சர்வதேசத் திரைப்பட விருதுகள் | ஒளிப்பதிவு | } |
# உசைன் ஷாஹி வம்சம்

**உசைன் ஷாஹி வம்சம்** (*Hussain Shahi dynasty*) கி.பி. 1494 முதல் 1538 வரை இடைக்கால சுல்தானகத்தை ஆண்ட சுன்னி இசுலாம் குடும்பமாகும். இந்த வம்சம் ஆப்கானிய வம்சமாகவும் குறிப்பிடப்பட்டுள்ளது.
# உசைன் ஷாஹி வம்சம்

## வரலாறு

அரபு சயிது வம்சாவளியைச் சேர்ந்த அலாவுதீன் உசைன் ஷா என்பவர் வம்சத்தை நிறுவினார். இவர் தனது ஆட்சியின் போது ஒரு கலாச்சார மறுமலர்ச்சியைக் கொண்டு வந்ததற்காக வங்காளத்தின் அனைத்து சுல்தான்களிலும் சிறந்தவராகக் கருதப்படுகிறார். இவரது ஆட்சி பொதுவாக வங்காள சுல்தானகத்தின் "பொற்காலம்" என்று கருதப்படுகிறது. இவரது ஆட்சியின் போது கி.பி.1493 மற்றும் 1519 க்கும் இடையில் சோட்டா சோனா மசூதி (சிறிய தங்க மசூதி) கட்டப்பட்டது. மசூதியின் பதினைந்து குவிமாடங்கள் ஒரு காலத்தில் தங்கத்தால் பூசப்பட்டிருந்ததால், மசூதிக்கு இப்பெயர் பெயர் வந்தது. கட்டட்டப்பட்டது. இவர் காமரூபம் மற்றும் ஒடிசாவைக் கைப்பற்றினார். மேலும், சுல்தானகத்தை சிட்டகொங் துறைமுகம் வரை நீட்டித்தார். இவரது காலத்தில் போர்த்துகீசிய வணிகர்கள் முதன்முதலில் இந்தியா வந்தனர். 1498 இல் காமதா இராச்சியம் கைப்பற்றப்பட்டதைத் தொடர்ந்து இவரது மூத்த மகன் தன்யால் அப்பகுதியின் ஆளுநராக நியமிக்கப்பட்டார். ஆனால் அங்கு கலகக்காரர்களால் கொல்லப்பட்டார்.
# உசைன் ஷாஹி வம்சம்

## நசிருதீன் நஸ்ரத் ஷா

பின்னர் ஆட்சிக்கு வந்த அலாவுதீன் உசைன் ஷாவின் இரண்டாவது மகன் நசிருதீன் நஸ்ரத் ஷா, பாபுர் படையெடுப்பின் போது நடுநிலை வகித்தாலும் ஆப்கானியர்களுக்கு அடைக்கலம் கொடுத்தார். வங்காளத்தின் அக்பர் என்று அழைக்கப்படும் நஸ்ரத், வங்காள இந்துக்களால் நிருபதி திலகர் மற்றும் ஜகத்பூசன் என்றும் அழைக்கப்பட்டார். இவர் சமசுகிருத இலக்கியங்களை வங்காள மொழியில் மொழிபெயர்க்க ஊக்குவித்தார். மேலும், சோட்டா சோனா மசூதியைக் கட்டினார். நஸ்ரத் ஷாவின் பாபுருடனான ஒப்பந்தம் வங்காளத்தை முகலாயப் படையெடுப்பிலிருந்து காப்பாற்றியது.
# உசைன் ஷாஹி வம்சம்

## பின்னர் ஆட்சிக்கு வந்தவர்கள்

சோனார்கானில் இருந்து தொடர்ந்து ஆட்சி செய்த வம்சத்தின் கடைசி சுல்தானான கியாசுதீன் மக்மூத் ஷா, தனது வடமேற்கு எல்லையில் அதிகரித்து வந்த ஆப்கானிய நடவடிக்கைகளுடன் போராட வேண்டியிருந்தது. இறுதியில், சூர் பேரரசின் கீழ் ஆப்கானியர்கள் 1538 இல் தலைநகரை தாக்கி சூறையாடினர். மேலும், அங்கு அவர்கள் பல தசாப்தங்களாக தங்கியிருந்தனர். அடுத்தடுத்து இரண்டு சுயாதீன வம்சங்களை ( முகம்மது ஷாஹி மற்றும் கர்ரானி ) நிறுவினர். இருப்பினும், வங்காள சுல்தானகம் சிறிது காலத்திற்குப் பிறகு சரிந்தது. வங்காளத்தை பரோ-புய்யன்கள் என்று அழைக்கப்படும் தலைவர்களின் கூட்டமைப்பாக மாற்றியது. வங்காளத்தின் இந்த தளர்வான கூட்டமைப்பை கியாசுதீன் மக்மூத் ஷாவின் பேரன்களில் ஒருவரான இசா கானின் மகள் சையதா மொமெனா காதுன் மூலம் ஆளப்பட்டது. கானுக்குப் பிறகு அவரது மகன் மூசா கான் பதவியேற்றார். இருப்பினும் அவரது பேரன் மாசும் கான் வெறும் ஜமீந்தாராகவே இருந்தார்.
# அசோபென்சீன் ஈராக்சைடு

**அசோபென்சீன் ஈராக்சைடு** (*Azobenzene dioxide*) (C<sub>6</sub>H<sub>5</sub>N(O))<sub>2</sub> என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். ஒருபக்க மாற்றியன், எதிர்பக்க மாற்றியன் என்ற இருவகையான மாற்றியங்களும் இருப்பதாக அறியப்படுகின்றன. ஒருபக்க மாற்றியன் படிகமாக்கப்பட்டுள்ளது. மேலும் இது நிறமற்றதாகவும் உள்ளது.
# அசோபென்சீன் ஈராக்சைடு

## வினைகள்

அசோபென்சீன் ஈராக்சைடு கரைக்கப்படும்போது ஆழ்ந்த நீல நிற நைட்ரோசோபென்சீனாக மாற்றமடைகிறது.
:  
அசோபென்சீன் ஈராக்சைடு வலிமையற்ற ஒரு காரமாகும். [Co[(C<sub>6</sub>H<sub>5</sub>N(O))<sub>2</sub>]<sub>4</sub>]<sup>2+</sup> போன்ற ஒருங்கிணைவுச் சேர்மங்களாக உருவாகிறது.
# மஞ்சமல்லிப் பேரினம்

**மஞ்சமல்லிப் பேரினம்**(தாவர வகைப்பாட்டியல்: *Chrysojasminum*) என்ற தாவரப் பேரினம், மல்லிப் பேரினத்தில் இருந்து கண்டறியப்பட்டு, தனி பேரினமாக அறிவிக்கப்பட்ட, பூக்கும் தாவரத் தொகுதியாகும்.இப்பேரினம், முல்லைக் குடும்பங்களில் ஒன்றாகும். இப்பேரினத்தை, இத்தாலியின் தாவரவியலாளர் என்ரிகோ பான்ஃபி (Enrico Banfi) கண்டறிந்தார்.
# மஞ்சமல்லிப் பேரினம்

## வாழிடம்

இப்பேரினத்தின் பிறப்பிடப் பரவலானது மகரோனிசியா, நடுநிலக் கடலிலிருந்து நடு சீனா வரை உள்ளது. மேலும், இலங்கை, எத்தியோப்பியா முதல் சாம்பியா வரையும் உள்ளது.
# மஞ்சமல்லிப் பேரினம்

## வேறு பெயர்கள்

இனங்கள்:இப்பேரினத்தில் பத்து தாவரயினங்கள் கண்டறியப்பட்டுள்ளன.
1. *Chrysojasminum bignoniaceum*
1. *Chrysojasminum floridum*
1. *Chrysojasminum fruticans*
1. *Chrysojasminum goetzeanum*
1. *Chrysojasminum humile*
1. *Chrysojasminum leptophyllum*
1. *Chrysojasminum odoratissimum*
1. *Chrysojasminum parkeri*
1. *Chrysojasminum stans*
1. *Chrysojasminum subhumile*
# செ. போடன் குளோசு

**செசில் போடன் குளோசு** (*C. Boden Kloss*)(28 மார்ச் 1877 - 19 ஆகத்து 1949) ஒரு இங்கிலாந்து விலங்கியல் நிபுணர் ஆவார். இவர் தென்கிழக்கு ஆசியாவின் பாலூட்டிகள் மற்றும் பறவைகள் நிபுணர். ரூபியேசியே குடும்ப குளோசியா பேரினம் இவர் நினைவாகப் பெயரிடப்பட்டது.  
வொர்செஸ்டர்ஷையரில் வாழ்ந்த இடச்சு வம்சாவளியைச் சேர்ந்த குடும்பத்தில் குளோசு பிறந்தார். 20ஆம் நூற்றாண்டின் முற்பகுதியில், அந்தமான் மற்றும் நிக்கோபார் தீவுகளை ஆராய்வதில் அமெரிக்க இயற்கை ஆர்வலர் வில்லியம் லூயிஸ் அபோட்டுடன் குளோசு சென்றார். 1912-1913 ஆண்டுகளில், விலங்கியல் நிபுணராக ஐக்கிய இராச்சியம் மருத்துவக் குழு மருத்துவர் மற்றும் ஆய்வாளர் ஏஎஃப்ஆர் சாண்டி வொல்லசு தலைமையில் இடச்சு நியூ கினியாவிற்கு 2வது வொல்லசுடன் பயணத்தில் குளோசு பங்கேற்றார். 1908 முதல் இவர் கோலாலம்பூரில் உள்ள அருங்காட்சியகத்தில் ஹெர்பர்ட் கிறிஸ்டோபர் ராபின்சனின் கீழ் பணியாற்றினார். இவர் 1923 முதல் 1932 வரை சிங்கப்பூரின் தேசிய அருங்காட்சியக இயக்குநராகவும், இல் அரச ஆசியச் சமூகத்தின் மலேசியக் கிளையின் தலைவராகவும் இருந்தார்.  
குளோசு நினைவாகப் பல தாவரங்கள் மற்றும் விலங்குகளுக்குப் பெயரிடப்பட்டது. இவற்றுள் முக்கியமானவை:  
தாவரங்கள்:  
- *யூஜெனியா குளோசி*, மலேசியா தாவரம்
- *நெப்பாந்தீசு குளோசி*, நியூ கினி, தாவரக் குடுவை
- *பெங்கோனியா குளோசி*, பிகோனியா
- *ரன்சியா குளோசி*, நியூ கினி, காய்கறி தாவரம்
- *சையாதியா குளோசி*, மேற்கு நியூ கினி பெரணி
- *அடியான்டம் குளோசி*, பன்னம்  
பாலூட்டிகள்:  
- *கைலோபேட்டிசு குளோசி*, குளோசி குரங்கு, இந்தோனேசியாவின் மென்டவாய் தீவு அகணிய உயிரி
- *யூரோசுகேப்டர் குளோசி*, குளோசி சிற்றெலி மலேசியா மற்றும் தாய்லாந்து  
பறவைகள்:  
- *பபோ காரோமாண்டசு குளோசி*, மலேசியா, புகைநிறக் கழுகு ஆந்தை-ஆந்தையின் துணையினம்  
ஊர்வன:  
- *எமோனியா குளோசி*, குளோசி அரணை, மேற்கு நியூ கினி
- *கோனோசெபாலசு குளோசி*, குளோசி வன டிராகன், இந்தோனேசியாவின் சுமத்திரா தீவு
- கம்போடியா, லாவோஸ் மற்றும் வியட்நாமில் காணப்படும் *பிம்பிரியோசு குளோசி*, தாடி பாம்பு
- *கைட்ரோபிசு குளோசி*, குக்ளோசு கடற்பாம்பு, மேற்கு மலேசியா, தாய்லாந்து (புக்கெட் உட்பட), சிங்கப்பூர் மற்றும் இந்தோனேசியா (சுமத்திரா) ஆகிய இந்தியப் பெருங்கடல் பகுதி
# செ. போடன் குளோசு

## பணிகள் (முழுமையற்றவை)

குளோசு சிபி (1903). *அந்தமான் நிக்கோபார்களில்; தீவுகள், இவற்றின் விலங்கினங்கள், இனவியல் போன்றவற்றின் அறிவிப்புகளுடன் "டெர்ராபின்" என்ற இசுகூனரில் ஒரு பயணத்தின் கதை.* லண்டன்: ஜான் முர்ரே. xvi + 373 பக்.
# முப்பீனைல்சிடைபின்

**முப்பீனைல்சிடைபின்** (*Triphenylstibine*) Sb(C<sub>6</sub>H<sub>5</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். முப்பீனைலாண்டிமனி என்ற பெயராலும் இதை அழைக்கலாம். இந்த நிறமற்ற திண்மப்பொருள் பெரும்பாலும் முன்மாதிரியான கரிமஆண்டிமனி சேர்மமாகக் கருதப்படுகிறது. ஒருங்கிணைப்பு வேதியியலில் இது ஈந்தணைவியாகவும் கரிமத் தொகுப்பு வினைகளில் ஒரு வினையாக்கியாகவும் பயன்படுத்தப்படுகிறது.  
தொடர்புடைய மூலக்கூறுகளான முப்பீனைலமீன், முப்பீனைல்பாசுபீன் மற்றும் முப்பீனைலார்சின் போலவே முப்பீனைல்சிடைபின் சேர்மமும் பீனைல் குழுக்களின் முற்செலுத்து சுழலி போன்ற அமைப்பைக் கொண்ட பிரமிடு வடிவத்திலுள்ளது. Sb-C பிணைப்பு தூரங்கள் சராசரியாக 2.14-2.17 Å ஆகவும் C-Sb-C பிணைப்புக் கோணம் 95° ஆகவும் காணப்படுகிறது.  
SbPh3 முதன்முதலில் 1886 ஆம் ஆண்டில் கண்டறியப்பட்டது. ஆண்டிமனி முக்குளோரைடிலிருந்து வேதிவினை மூலம் தயாரிக்கப்பட்டது::  
:6 Na + 3 C<sub>6</sub>H<sub>5</sub>Cl + SbCl<sub>3</sub> → (C<sub>6</sub>H<sub>5</sub>)<sub>3</sub>Sb + 6 NaCl  
பீனைல்மக்னீசியம் புரோமைடுடன் ஆண்டிமனி முக்குளோரைடைச் சேர்த்து வினைபுரியச் செய்து முப்பீனைல்சிடைபின் தயாரிப்பது மாற்று தயாரிப்பு முறையாகும்.
# மெசிட்டைல் புரோமைடு

**மெசிட்டைல் புரோமைடு** (*Mesityl bromide*) (CH<sub>3</sub>)<sub>3</sub>C<sub>6</sub>H<sub>2</sub>Br என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். மெசிட்டிலின் எனப்படும் 1,3,5-மும்மெத்தில்பென்சீனின் வழிப்பெறுதியாக இச்சேர்மம் கருதப்படுகிறது. மெசிட்டீலினின் ஒரு வளையத்திலுள்ள ஐதரசனுக்குப் பதிலாக இங்கு புரோமின் இடம்பெற்றிருக்கும். இச்சேர்மம் நிறமற்ற ஒரு எண்ணெயாகும். குறுக்கு இணைப்பு வினைகளுக்கான நிலையான எலக்ட்ரான் நிறைந்த அரைல் ஆலைடு அடி மூலக்கூறு சேர்மமுமாகும். மக்னீசியத்துடன் இது கிரிக்னார்டு வினைப்பொருளைக் கொடுக்க வினைபுரிகிறது. கிரிக்கனார்டு வினைப்பொருள் தயாரிக்கப் பயன்படும் டெட்ராமெசிட்டிலிரும்பு தயாரிப்பில் இது பயன்படுத்தப்படுகிறது.
# மெசிட்டைல் புரோமைடு

## தயாரிப்பு

மெசிட்டிலீனும் புரோமினும் நேரடியாக வினைபுரிந்து மெசிட்டைல் புரோமைடு உருவாகிறது.:
:(CH<sub>3</sub>)<sub>3</sub>C<sub>6</sub>H<sub>3</sub> + Br<sub>2</sub> → (CH<sub>3</sub>)<sub>3</sub>C<sub>6</sub>H<sub>2</sub>Br + HBr
# அஎபக ஜே1659-152

இந்த கச்சிதமான இணைப்பில் உள்ள கருந்துளை சூரியனை விட குறைந்தது மூன்று மடங்கு பெரியது, அதே நேரத்தில் அதன் செங்குறு<nowiki/>மீன் சூரியனை விட 20% மட்டுமே பொருண்மை கொண்டுள்ளது. இந்த இணை தோராயமாக ஒரு மில்லியன் கிலோமீட்டர்களால் பிரிக்கப்பட்டுள்ளது. ஒப்பிடுகையில் புவியிலிருந்து சூரியனுக்கான தொலைவு சுமார் 150 மில்லியன் கிலோமீட்டர் ஆகும்.
# வாநுநோ-2007-பிஎல்ஜி-192எல்

## கோள் அமைப்பு

வாநுநோ-2007-பிஎல்ஜி-192எல்பி என்ற கோளின் கண்டுபிடிப்பு, இந்த விண்மீனைச்ச் சுற்றி வருவதாக 2008, ஜூன் 2, அன்று அறிவிக்கப்பட்டது புவியை விட தோராயமாக 3.3 மடங்கு பொருண்மை கொண்ட இந்தக் கோள், மிகச்சிறிய சூரிய புறக்கோள்களில் ஒன்றாகும். நியூசிலாந்தில் உள்ள மவுண்ட் ஜான் பல்கலைக்கழக ஆய்வகத்தில் வாநுநோ-II ஈர்ப்பு நுண்விலையாக்கக் கணக்கெடுப்பின் ஒரு பகுதியாக, 2007, மே 24,அன்று இரவு ஈர்ப்பு <a href="./மைக்ரோலென்சிங்" rel="mw:WikiLink" data-linkid="79" data-cx="{&amp;quot;adapted&amp;quot;:false,&amp;quot;sourceTitle&amp;quot;:{&amp;quot;title&amp;quot;:&amp;quot;Gravitational microlensing&amp;quot;,&amp;quot;&amp;quot;:{&amp;quot;source&amp;quot;:&amp;quot;https://upload.wikimedia.org/wikipedia/commons//1/11/A_Horseshoe_Einstein_Ring_from_Hubble.JPG/-A_Horseshoe_Einstein_Ring_from_Hubble.JPG&amp;quot;,&amp;quot;width&amp;quot;:80,&amp;quot;height&amp;quot;:53},&amp;quot;description&amp;quot;:&amp;quot;Astronomical phenomenon due to the gravitational lens effect&amp;quot;,&amp;quot;pageprops&amp;quot;:{&amp;quot;wikibase_item&amp;quot;:&amp;quot;Q1028022&amp;quot;},&amp;quot;pagelanguage&amp;quot;:&amp;quot;en&amp;quot;},&amp;quot;targetFrom&amp;quot;:&amp;quot;mt&amp;quot;}" id="mwKg" title="மைக்ரோலென்சிங்">நுண்விலையாக்க</a> நிகழ்வை ஏற்படுத்தியபோது இது கண்டறியப்பட்டது.
# வாநுநோ-2007-பிஎல்ஜி-192எல்

## மேலும் பார்க்கவும்

- எச்டி 181433
- எச்டி 40307
- எச்டி 47186
- வாநுநோ-2007-பிஎல்ஜி-400எல்
- ஒஈவிசெ-2005-பிஎல்ஜி-390எல்
# வாநுநோ-2007-பிஎல்ஜி-400எல்

**வாநுநோ-2007-பிஎல்ஜி-400எல்** *(MOA-2007-BLG-400L)* என்பது தனுசு ஓரை<nowiki/>யில் 22472.1 ஒளி ஆண்டுகள் (6890 புடைநொடிகள்) தொலைவில் அமைந்துள்ள ஒரு விண்மீனாகும் . இந்த விண்மீன் தன் பொருண்மை 0.35 <sub>MS</sub> ஆகக் கொண்ட M3V வகை கொண்ட செங்குறுமீனாகக் கருதப்படுகிறது.
# வாநுநோ-2007-பிஎல்ஜி-400எல்

## கோள் அமைப்பு

செப்டம்பர் 2008 இல், நுண்வில்லையாக்கப் பிந்தொடர்வு வலைப்பிணையம், வானியற்பியல் நுண்வில்லையாக்க நோக்கீட்டு (வாநுநோ) கூட்டுழைப்பு ஆகியவற்றால் ஒரு புறக்கோளின் கண்டுபிடிப்பு அறிவிக்கப்பட்டது. 2007 செபுதம்பரில் பதிவு செய்யப்பட்ட நிகழ்வின் அடிப்படையில் இந்தக் கோள் ஈர்ப்பு நுண்வில்லை முறை வழி கண்டறியப்பட்டது.
# கரூர் வருவாய் கோட்டம்

**கரூர் வருவாய் கோட்டம்** (*Karur division*) என்பது இந்தியாவின், தமிழ்நாட்டின், கரூர் மாவட்டத்தின் வருவாய் கோட்டங்களில் ஒன்றாகும். இதன் தலைமையிடம் கரூர் ஆகும். இந்த வருவாய் கோட்டத்தில் கரூர் வட்டம், அரவக்குறிச்சி வட்டம், மண்மங்கலம் வட்டம், புகளூர் வட்டம் ஆகிய நான்கு வட்டங்கள் அடங்குகின்றன.
# சூர் (பஷ்தூன் பழங்குடியினர்)

*'சூர்* (*Sur*) என்பவர்கள் கக்கர் இனத்தைச் சேர்ந்த ஒரு வரலாற்று பஷ்தூன் பழங்குடியினர் ஆவர். இப்போதுஇவர்கள் முக்கியமாக ஆப்கானித்தான் மற்றும் பாக்கித்தான் போன்ற நாடுகளில் வாழ்கின்றனர். இவர்கள் அரேபியத் தளபதி காலித் இப்னு அல்-வாலித் என்பவரை தங்களின் வம்சாவளியாகக் கூறுகின்றனர். இந்தியாவில் சூர் பேரரசின் நிறுவனர், சேர் சா சூரி சூர் பழங்குடியினத்தைச் சேர்ந்தவர். கி.பி. 1540 முதல் சூரி பேரரசை இவர்கள் ஆட்சி செய்தனர். பாரசீக இராணுவத்தின் துணை கொண்டு முகலாயப் பேரரசை மீட்டெடுத்த நசிருதீன் உமாயூனால் கி.பி. 1555 இல் தொடுக்கப்பட்ட சிர்ஹிந்த் போருக்குப் பிறகு இவர்கள் ஆட்சியிலிருந்து அகற்றப்பட்டனர்.
# சூர் (பஷ்தூன் பழங்குடியினர்)

## வரலாறு

ஆப்கானியர்களின் சூரி பழங்குடியினர் பாராவிற்கு கிழக்கே கோர் மலைகளில் வசித்து வந்தனர். கோரே, பெருசி மற்றும் பாமியான் போன்றவை அவர்களின் முக்கிய நகரங்கள் ஆகும்.
# சூர் (பஷ்தூன் பழங்குடியினர்)

## இதனையும் காண்க

- சூர் பேரரசு
# கக்கர்

**கக்கர்** ( *Kakar*) என்பவர்கள் பஷ்தூன் பழங்குடியினர் ஆவர். இவர்கள் ஆப்கானித்தான், ஈரானின் சில பகுதிகள், பாக்கித்தானின் வடக்கு பலுச்சிசுத்தானிலும் வசிக்கின்றனர்.
# கக்கர்

## தோற்றம்

கக்கர்கள், பஷ்தூன் இனத்தைச் சேர்ந்த கர்காஷ்ட்டின் மகனான தானியின் (அல்லது டானி) வழித்தோன்றல்கள். கர்காஷ்ட், பஷ்தூன்களின் நிறுவனர் கைஸ் அப்துல் ரஷித்தின் மகன் ஆவார். அவர் ஆப்கானித்தான் மற்றும் நவீன கால பஷ்தூன்களின் முன்னோடியான ஆப்கானாவின் (அல்லது அவகானா) வம்சாவளியைச் சேர்ந்தவர்.  
எறாத்தில், இவர்கள் சில சமயங்களில் காக் என்று குறிப்பிடப்படுகிறார்கள். வரலாற்று ரீதியாக, பழங்குடியினர் ககர் என்றும் அழைக்கப்பட்டனர், ஆனால் கக்-கோர் (காக்கின் குடும்பம்) என்று குறிப்பிடப்பட்டிருக்கலாம். எறாத்து நகரின் மத்திய ஜாமியா மசூதியின் வாயிலுக்கு முன்னால் கர்காஷ்ட்டின் கல்லறை உள்ளது. சில வரலாற்றாசிரியர்கள் இவர் முதலில் கோகித்தானில் புதைக்கப்பட்டார் என்று வாதிடுகின்றனர். ஆனால் கியாத் அல்-தின் கோரி இவரது உடலை ஹெராத் நகரில் உள்ள ஒரு மசூதியில் மீண்டும் அடக்கம் செய்வதற்காக கொண்டு வந்தார்.
# கக்கர்

## வரலாறு

பதினைந்தாம் நூற்றாண்டு வரை, தஜிக்குகள், பலோச் மற்றும் பார்சிவான்களுடன் கக்கர்கள் முக்கியமாக காந்தாரம் பகுதியில் வசித்து வந்தனர். மேலும் பதினான்காம் நூற்றாண்டு மற்றும் அதைச் சுற்றிலும் காந்தாரம் பகுதியில் அப்தாலி மற்றும் கில்சாய் பஷ்தூன்கள் ஆதிக்கம் செலுத்தியதால், தாஜிக்குகள், கசாராக்கள், கக்கர்கள் மற்றும் பலூச் ஆகியோர் தங்களது உடைமைகளை இழந்தனர். அப்தாலி அல்லது கில்சாய் பழங்குடிப் பிரிவுகளைச் சேர்ந்த போர்வீரர்களுக்கு போர் வரி அல்லது வருவாய் வரி செலுத்த வேண்டிய கட்டாயம் ஏற்பட்டது. இறுதியில், இந்த பழங்குடி மக்களில் சிலர் ஒன்றிணைந்து, மேலாதிக்க பஷ்தூன் கூட்டமைப்பின் ஒரு பகுதியாக மாறினர், மற்றவர்கள் மேற்கு அல்லது வடக்கு ஆப்கானித்தானுக்கு சென்றனர்.  
பிரித்தானிய இந்தியாவின் பிரிவினைக்கு முன், சீன் காலாய் என அழைக்கப்படும் கக்கர் பழங்குடியினரின் இந்து உறுப்பினர்கள், தற்போது பாக்கித்தானில் உள்ள பலுசிஸ்தான் மாகாணத்தின் கிலா அப்துல்லா மற்றும் கிலா சைபுல்லா, குவெட்டா, லோரலை மற்றும் மைக்டர் பகுதிகளில் வசித்து வந்தனர்.  
1947 க்குப் பிறகு, இவர்கள் இராசத்தான் மற்றும் இந்தியாவின் பிற பகுதிகளுக்கு குடிபெயர்ந்தனர்.
# 2023 இசுரேல்-ஹமாஸ் போர் நிறுத்தம்

**2023 இசுரேல்-ஹமாஸ் போர் நிறுத்தம்** என்பது இசுரேலுக்கும் ஹமாசிற்கும் இடையே நடந்துவரும் போரில் நடைமுறைப்படுத்தப்பட்ட போர் நிறுத்தமாகும். நான்கு நாட்கள் போர் செய்யாது இருத்தல், பிணையாளர்களை விடுவித்தல் ஆகியன இரு பக்கத்தினராலும் ஒப்புக்கொள்ளப்பட்டன. இந்தப் போர் நிறுத்தம் நீட்டிக்கப்படவும் வாய்ப்புகள் உள்ளன. முற்றுகையிடப்பட்ட இசுரேலிலிருந்து பிணையாளர்களாக காசாக்கரைக்குள் கொண்டு செல்லப்பட்ட 50 பேர் ஹமாஸ் போராளிக் குழுவினரால் விடுவிக்கப்படுவர்; இசுரேல் சிறைச்சாலைகளிலுள்ள 150 பாலத்தீனியர்கள் இசுரேலால் விடுவிக்கப்படுவர். இசுரேல் இராணுவத்தால் முற்றுகையிடப்பட்டுள்ள காசாக்கரையினுள் மனிதநேய உதவிகள் நுழைவதற்கு இருதரப்பும் சம்மதித்துள்ளன.  
நவம்பர் 25 வரை, 41 பிணையாளர்களை ஹமாஸ் விடுவித்திருந்தது; 78 பாலத்தீனியக் கைதிகளை இசுரேல் விடுதலை செய்திருந்தது.  
போர் நிறுத்தத்தை அடுத்த இரு நாட்களுக்கு நீட்டிப்பதற்கு ஹமாசும் இசுரேல் அரசும் ஒப்புக்கொண்டுள்ளதாக கத்தாரின் வெளியுறவுத் துறை அமைச்சகம் நவம்பர் 27 அன்று தெரிவித்தது.
# 2023 இசுரேல்-ஹமாஸ் போர் நிறுத்தம்

## உடன்பாடு

கத்தார், எகிப்து, ஐக்கிய அமெரிக்கா நாடுகள் மேற்கொண்ட மறைமுகப் பேச்சுவார்த்தைகளின் பலனாக, நவம்பர் 22 அன்று உடன்பாடு ஒன்று எட்டப்பட்டது. 4 நாட்கள் போர் நிறுத்தம், 50 இசுரேலிய நாட்டின் பிணையாளர்கள் விடுவிப்பு, 150 பாலத்தினீயர்களின் விடுதலை, அதிகப்படியான மனிதநேய உதவிகளை காசாவிற்குள் அனுமதித்தல் ஆகியன இந்த உடன்பாட்டின் முக்கியக் கூறுகளாகும். விடுவிக்கப்படுபவர்கள் பெண்கள் மற்றும் சிறுவர்களாக இருப்பர். தெற்கு காசாவின் வான்வெளியில் இசுரேலின் நடமாட்ட நிறுத்தம், வடக்கு காசாவின் வான்வெளியில் நாள்தோறும் 6 மணி நேரத்திற்கு வானூர்திகள் ஏதும் பறக்காமல் இருத்தல் ஆகியனவும் உள்ளடக்கம் என ஹமாஸ் தெரிவித்தது.  
போர் நிறுத்தத்தன்போது, காசாவிலுள்ள விடுவிக்கப்படாத பிணையாளர்களை செஞ்சிலுவை சங்கத்தினர் சந்திக்க இயலாது என ஹமாஸ் அறிவித்தது. இந்தப் போரின் தொடக்கத்தில் நிகழ்ந்த இசுரேலியப் பிணையாளர்கள் பிரச்சினை தொடங்கிய 7 அக்டோபர் 2023 முதற்கொண்டே, இந்தப் பிணையாளர்களை செஞ்சிலுவை சங்கத்தினர் சந்திக்க அனுமதிக்கப்படவில்லை.
# 2023 இசுரேல்-ஹமாஸ் போர் நிறுத்தம்

## போர் நிறுத்தத்தின்போது நடந்த நிகழ்வுகள்

போர் நடந்துகொண்டிருந்த நாட்களில், இசுரேலிய அரசாங்கம் விடுத்த எச்சரிக்கைகளால் வடக்கு காசாவிலிருந்த பொதுமக்கள் தெற்கு காசாவிற்கு இடம்பெயர்ந்திருந்தனர். மீண்டும் திரும்பக் கூடாது என்றும் அச்சிடப்பட்ட துண்டுச்சீட்டுகள் மூலமாக எச்சரிக்கை விடுக்கப்பட்டிருந்தது. ஆனால், போர் நிறுத்தம் அறிவிக்கப்பட்டவுடன் நூற்றுக்கணக்கான பாலத்தீனியர்கள் வடக்கு காசா நோக்கி செல்லத் தொடங்கினர்.போர் நிறுத்தம் நடைமுறைப்படுத்தப்பட்ட ஆரம்ப நேரத்தில், காசா நகரம் நோக்கி சென்று கொண்டிருந்த பாலத்தீனியர்கள் மீது இசுரேலியப் பாதுகாப்புப் படை துப்பாக்கிச் சூடு நடத்தியதாக அல் ஜசீரா ஆங்கிலத் தொலைக்காட்சி தெரிவித்தது. இரண்டு பேர் உயிரிழந்ததாக தெரிவிக்கப்பட்டது.  
போர் நிறுத்த உடன்பாடு மீறப்பட்டதாக இரு தரப்பும் ஒருவரை ஒருவர் குற்றஞ்சாட்டினர். நிறுத்தம் நடைமுறைப்படுத்தப்பட்ட நேரம் தொடங்கி, 15 நிமிடத்தில் ஹமாஸ் குழுவானது தெறிப்புகளை ஏவியதாக இசுரேல் குற்றஞ்சாட்டியது. பாலத்தீனியர்கள் மீது இசுரேலின் இராணுவ வீரர்கள் துப்பாக்கிச்சூடு நடத்தியதில் இரண்டு பேர் கொல்லப்பட்டதாகவும், 30 பேர் காயமடைந்ததாகவும் ஹாமாசின் கட்டுப்பாட்டிலிருக்கும் காசா உடல்நல அமைச்சகம் தெரிவித்தது. நவம்பர் 24 அன்று வடக்கு காசாவிலிருந்து தெற்கு காசாவிற்குள் செல்ல முயன்ற பொதுமக்கள் மீது இசுரேலின் துப்பாக்கி தாங்கிய வீரர்கள் சுட்டு காயப்படுத்தியதாக ஸ்கை நியூசு தொலைக்காட்சி செய்தி வெளியிட்டது.
# ஹர்பன்ஸ் லால் குப்தா

**ஹர்பன்ஸ் லால் குப்தா** (*Harbans Lal Gupta*) ஒரு இந்திய சுதந்திர போராட்ட வீரராகவும் இந்திய அரசியல்வாதியும் ஆவார். இவர் சுதந்திரத்திற்கு முன் பிரிக்கப்படாத பஞ்சாபில் பிரஜா மண்டல் இயக்கத்தின் தலைவர்களில் நிறுவனகளின் ஒருவராக இருந்தவராவார். மேலும் இவர் வெள்ளையனே வெளியேறு இயக்கத்தின் போது ஆங்கிலேயர்களால் கைது செய்யப்பட்டார். இவர் அனுபம் குப்தாவின் தந்தையும் ஆவார்.
# சிர்ஹிந்த் போர் (1555)

**சிர்ஹிந்த் போர்** (*Battle of Sirhind*) என்பது கி.பி.1555 இல் முகலாயப் பேரரசுக்கும் சூரி பேரரசுக்கும் இடையே நடந்த ஒரு சண்டையாகும்.
# சிர்ஹிந்த் போர் (1555)

## பின்னணி

நசிருதீன் உமாயூன், பஷ்தூன் தளபதியான சேர் சா சூரியிடம் முகலாயப் பகுதிகளை இழந்தார். தப்பிச் சென்ற உமாயூன் 15 ஆண்டுகள் பெர்சியாவில் தங்கியிருந்தார். அங்கு அவர் இராணுவ தொழில்நுட்பத்தைக் கற்றுக் கொண்டார். 15 ஆண்டுகளுக்குப் பிறகு சபாவித்து அரச மரபின் உதவியுடன் ஆப்கானித்தான் மற்றும் உஸ்பெகிஸ்தானில் உள்ள தனது சகோதரர்களை தோற்கடித்த பிறகு, உமாயூன் அப்பகுதியின் மீது தனது பிடியை உறுதிப்படுத்திக் கொண்டு இந்தியாவுக்குத் திரும்பினார். அங்கு பாபுரின் முன்னாள் தலைநகரான தில்லியை வெற்றிகரமாக மீட்டெடுத்து முகலாய பேரரசை மீண்டும் நிறுவினார்.  
இப்ரகிம் ஷா சூரியின் மரணத்திற்குப் பிறகு, சூரி பேரரசு ஒரு உள்நாட்டுப் போரைச் சந்தித்தது. அரியணைக்கு பல்வேறு போட்டியாளர்கள் சண்டையிட்டனர். சிக்கந்தர் ஷா சூரி, இப்ராகிம் ஷா சூரியை வீழ்த்தி தில்லியின் சுல்தானானார். இப்ராகிமுக்கு எதிரான போராட்டத்தில் மும்முரமாக இருந்தபோது, பிப்ரவரி 1555 இல் உமாயூன் 1555 இல் ரோடாசு கோட்டை மற்றும் லாகூரைக் கைப்பற்றினார். இவரது படைகளின் மற்றொரு பிரிவு திபால்பூர், குர்தாஸ்பூர் மற்றும் ஜலந்தர் ஆகியவற்றைக் கைப்பற்றியது. அவர்களின் ஒரு பிரிவு சிர்ஹிந்த் நோக்கி சென்றது. சிக்கந்தர் அவர்களை இடைமறிக்க 30,000 படையை அனுப்பினார். ஆனால் அவர்கள் மச்சிவாரா போரில் முகலாய இராணுவத்தால் தோற்கடிக்கப்பட்டனர் மேலும், சிர்ஹிந்த் முகலாயர்களால் ஆக்கிரமிக்கப்பட்டது.
# சிர்ஹிந்த் போர் (1555)

## போர்

சிக்கந்தர், 90,000 பேர் கொண்ட இராணுவத்திற்கு தலைமை தாங்கி, சிர்இந்தில் முகலாயர்களை சந்தித்தார். 22 ஜூன் 1555 அன்று இருவரும் போரில் சந்தித்தனர். உமாயூனை தோற்கடிக்க சேர் சா சூரி<nowiki/>சௌசா போரில் செய்ததைப் போல உமாயூனும் பைராம் கானும் ஒரு மழைக்காலங்களில் துணிச்சலான தாக்குதலை நடத்தினர். சிக்கந்தர் முகலாய இராணுவத்தால் தோற்கடிக்கப்பட்டார். மேலும், வடகிழக்கு பஞ்சாபில் உள்ள சிவாலிக் மலைகளுக்கு பின்வாங்க வேண்டிய கட்டாயம் ஏற்பட்டது. வெற்றி பெற்ற முகலாயர்கள் தில்லிக்கு அணிவகுத்துச் சென்று, அதை ஆக்கிரமித்து, இந்தியாவில் தங்கள் பேரரசை மீண்டும் நிறுவினர்.
# பச்சைப் பச்சோந்தி

**பச்சைப் பச்சோந்தி** (*Furcifer viridis*)(*பர்சிபர் விரிடிசு*), மேற்கு மற்றும் வடக்கு மடகாசுகரில் உள்ள காடுகள், புதர்கள் மற்றும் புல்வெளிகளில் பரவலாகக் காணப்படும் பச்சோந்தி சிற்றினமாகும்.  
இவற்றின் காலின் ஒரு பக்கத்தில் மூன்று கால்விரல்கள் ஒன்றாக ஒட்டிக்கொண்டிருக்கின்றன, மறுபுறம், இரண்டு ஒன்றாக ஒட்டிக்கொண்ட கால்விரல்கள் காணப்படுகின்றன. நீண்ட ஒட்டும் நாக்குடன் உணவைப் பிடிக்க இவை உருமறைப்பை நம்பியுள்ளன. *பர்சிபர்* பேரினத்தைச் சேர்ந்த மற்ற பச்சோந்திகளைப் போலவே இவற்றின் வால் சுழல் போலச் சுருண்டு மரக்கிளைகளில் தொங்கப் பயன்படுகிறது.}}  
- Chameleons, by Chris Mattison & Nick Garbutt
- What Reptile? A Buyer’s Guide For Reptiles And Amphibians, by Chris Mattison
- Reptile Magazine
# ஆரி ஓப்சு

**ஆரி ஓப்சு** (*Harry Hobbs*) ஒரு ஆசுத்திரேலிய வழக்கறிஞர் மற்றும் ஆஸ்திரேலிய அரசியலமைப்பு சட்டத்தில் நிபுணத்துவம் பெற்ற சட்டக் கல்வியாளர் ஆவார். சிட்னி தொழில்நுட்ப பல்கலைக்கழகத்தின் சட்ட பீடத்தின் இணைப் பேராசிரியரான ஓப்சு, ஆசுத்திரேலியாவில் உள்ள பழங்குடியின ஆஸ்திரேலியர்களின் சட்ட உரிமைகள், நுண்நாடுகள் மற்றும் ஆசுத்திரேலியாவில் பிரிவினைவாதம் குறித்து பல படைப்புகளை வெளியிட்டுள்ளார். இவர் வழக்கறிஞர் ஜார்ஜ் வில்லியம்ஸுடன் பல சந்தர்ப்பங்களில் இணைந்து பணியாற்றியுள்ளார்.
# ஆரி ஓப்சு

## நூல் பட்டியல்

- ட்ரீட்டி, தி ஃபெடரேசன் பிரஸ்
- இன்டிஜீனியஸ் ஆஸ்பிரேசன்ஸ் அன்ட் ஸ்டரக்சுரல் ரிஃபார்ம் இன் ஆசுத்திரேலியா. புளும்சுபரி பப்ளிசிங்
- மைக்ரோநேசன்ஸ் அன்ட் தி சர்க் ஃபார் சாவெரைன்டி
- ஹவ் டு ரூல் யுவர் ஓன் கன்ட்ரி
# ஜிஜே 1245

**ஜிஜே 1245** *(GJ 1245)* **(கிளீசே 1245)** என்பது ஜி **208-44,** ஜி **208-45** உறுப்புகளைக் கொண்ட இரட்டை விண்மீனாகும், இது 14 ஒளி ஆண்டுகள் தொலைவில், ஒப்பீட்டளவில் சூரிய குடும்பத்திற்கு அருகில் உள்ளது. ஜி 208-44 என்பது இரண்டு செங்குறுமீன்களால் உருவாக்கப்பட்ட ஒரு நெருக்கமான இரட்டை விண்மீனாகும், அதே நேரத்தில் ஜி 208-45 ஒரு செங்குறுமீனாகும். ஜிஜே 1245 என்பது சிக்னசு விண்மீன் தொகுப்பில் அமைந்துள்ள சூரிய குடும்பத்திற்கு மிக நெருக்கமான 37வது விண்மீன் அமைப்பு ஆகும். ஜிஜே 1245 A, B ஆகியவை செயல் முனைவான சுடருமிழ்வு விண்மீன்கள். மேலும், இந்த இணை கூட்டாக வி1581 சிகுனி என பெயரிடப்பட்டுள்ளது.  
மூன்று விண்மீன்களில் மிகப்பெரியது, ஜி208-44 A ( ஜிஜே 1245 A). இது சூரியனின் 11% பொருண்மையை மட்டுமே. கொண்டுள்ளது. மற்ற இரண்டு விண்மீன்களில் ஜி 208-44 B ( ஜிஜே 1245 C), விண்மீன் A க்கு 8 வானியல் அலகு தொலைவில் உள்ளது; இது சூரியனின் 7% பொருண்மையைக் கொண்டதாகும். மூன்றாவது விண்மீனான ஜிஜே 1245 B, விண்மீன் A இலிருந்து 33 வானியல் அலகு தொலைவில் உள்ளது, மேலும்ந்தன் பொருண்மை சூரியனைப் போல 10% ஆகும்; A விண்மீனில் இருந்து பார்க்கும் போது புவியில் இருந்து வெள்ளி போல் பொலிவாகத் தோன்றும்.
# ஜிஜே 3522

உள் விண்மீன் 7.6 நாட்கள் வட்டணை அலைவுநேரத்துடன் வெளி இணைவிண்மீனைச் சுற்றி வருகிறது. வெளி விண்மீன் 5.7 வருடங்கள்வட்டணை அலைவுநேரத்துடன் வெளி இணைவிண்மீனைச் சுற்றி வருகிறது. இந்த விண்மீன் அமைப்பு M3.5 வகை விண்மீனாகும்.  
விண்மீன் ஒளியியல், எக்சுக்கதிர் நெடுக்கங்களில் சுடருமிழ்வுகளைக் காட்டுகிறது. இது எச்- ஆல்பா மற்றும் புற ஊதா நெடுக்கங்களில் செயல்பாட்டைக் காட்டுகிறது.
# எல்பி 71-82

**எல்பி 71-82** *(LP 71-82)* என்பது ஒரு செங்குறுமீனாகும். இது புவியிலிருந்து 25.42 ஒளி ஆண்டுகள் தொலைவில் உள்ள திராக்கோ விண்மீன் தொகுப்பில் அமைந்துள்ளது. [3] இயக்கவியலாக, இது பெருங்கரடி நகரும் விண்மீன் குழுவிற்கு சொந்தமானது.  
2014 ஆம் ஆண்டுவரை LP 71-82 விண்மீனுக்குக்கு எந்த இணையையும் பல்வகை ஆய்வுகளும் கண்டறியவில்லை.
# எல்பி 71-82

## இயற்பியல் பண்புகள்

எல்பி 71-82 என்பது மிகவும் வலிமையான செயல்பாட்டைக் கொண்ட ஒரு சுடருமிழ்வு விண்மீனாகும். 2019 ஆம் ஆண்டுக்குள் குறைந்தது நான்கு சுடருமிழ்வு விண்மீன்கள் கண்டறியப்பட்டன. இத்தகைய செயல்பாடு வெறும் 6 மணிநேரம் மட்டுமே குறுகிய வட்டணைக் காலத்தைக் கொண்ட விண்மீனில் எதிர்பார்க்கலாம். குறைந்த பொருண்மை கொண்ட விண்மீனான, இதில் முழுமையாக வெப்பச்சுழற்சி நடக்கிறது.. சூரியனில் இருந்து 19 ° டிகிரி திசைதிருப்பப்பட்ட வட்டணை அச்சுடன், இது கிட்டத்தட்ட முனையில் தெரியும். விண்மீன் வண்னக்கோலத்தில் 3.8முதல் 4.7வரையிலான கிலோகாசு நெடுக்கத்தில் காந்தப்புலங்களைக் கொண்டுள்ளது.
# எல். எச். எசு. 2090

**எல். எச். எசு. 2090** *(LHS 2090)* என்பது M6.5V வகை செங்குறுமீனாகும் , இது புவியில் இருந்து 20.8 ஒளி ஆண்டுகள் தொலைவில் உள்ள கடக விண்மீன் தொகுப்பில் அமைந்துள்ளது.  
இந்த விண்மீன் சூரியனில் இருந்து 6 புடைநொடிகள் குறுகிய தொலைவில் ஒரு செங்குறுமீனாக அடையாளம் காணப்பட்டது. மிகவும் குளிர்ந்த செங்குறுமீன்களுக்குப் பொதுவானது, இதன் கதிர்நிரல் மூலக்கூறு நீர் உறிஞ்சுவதில் ஆதிக்கம் செலுத்துகிறது. இதன் விண்மீன் பொன்மத்(உலோகத்)தன்மை என்பது சூரியனை ஒத்தது.  
ஆர வேக அளவீடுகள் 2018 ஆம் ஆண்டில்இருந்ததைப் போல, LHS 2090 ஐச் சுற்றியுள்ள வட்டணையில் விண்மீன் இணையோ அல்லது மாபெரும் கோளோ கண்டறியவில்லை
# என். டி. ஆர். பேருந்து நிலையம்

**என். டி. ஆர். பேருந்து நிலையம்** (*NTR bus station*) இந்தியாவின் ஆந்திரப் பிரதேச மாநிலம் குண்டூரில் உள்ளது. இப்பேருந்து நிலையம் ஆந்திரப் பிரதேச மாநில சாலைப் போக்குவரத்துக் கழகத்திற்குச் சொந்தமானது. ஆந்திர பிரதேசத்தில் உள்ள நகரங்கள் மற்றும் மாவட்ட சேவைகள் மற்றும் அண்டை மாநிலங்களான கர்நாடகா, தமிழ்நாடு மற்றும் தெலுங்கானாவில் இருந்து இயங்கும் பேருந்துகளுக்கும் சேவை செய்கிறது.
# என். டி. ஆர். பேருந்து நிலையம்

## வரலாறு

- 2015 – பெரேச்சர்லா, நம்புரு, யானைமதலா மற்றும் செப்ரோலு ஆகிய அருகிலுள்ள இடங்களுக்கு நகரப் பேருந்து சேவைகள் அறிமுகம் செய்யப்பட்டது.
# என். டி. ஆர். பேருந்து நிலையம்

## கட்டமைப்பு மற்றும் வசதிகள்

குண்டூர் பேருந்து நிலையம் பரப்பளவில் அமைந்துள்ளது. மாநிலத்தின் அனைத்து மாவட்டங்களிலிருந்தும் தினமும் 2000 எண்ணிக்கைக்கும் மேற்பட்ட பேருந்துகள் இங்கு வந்து போகின்றன. நகர மற்றும் இடைநில்லா சேவைகளை இயக்க, தற்போதைய வளாகத்தில், 13 நடைமேடைகளுடன் கூடிய புதிய மினி பேருந்து நிலையம் கட்டப்பட்டுள்ளது. ஆந்திரப் பிரதேச மாநிலத்தில் வைஃபை வசதி கொண்ட பேருந்து நிலையங்களில் குண்டூர் பேருந்து நிலையமும் ஒன்றாகும்.
# ஜாதிப்பூக்கள்

**ஜாதி பூக்கள்** (*Jaathi Pookkal*) என்பது 1987 இல் வெளியான இந்தியத் தமிழ்த் திரைப்படமாகும். ஏ. பி. இரத்தினம் இயக்கிய இப்படத்தை இலாவண்யா பிலிம்சு தயாரித்திருந்தது. இப்படத்தில் சானவாசும் நளினியும் முக்கியக் கதாபாத்திரத்தில் நடித்திருந்தனர்.
# ஜாதிப்பூக்கள்

## நடிகர்கள்

- சானவாசு
- நளினி
- கே. கே. சௌந்தர்
- கவுண்டமணி
- என்னத்த கண்ணையா
- ஒய். விஜயா
- டி. கே. எசு. நடராஜன்
# ஜாதிப்பூக்கள்

## தயாரிப்பு

மலையாள நடிகர் பிரேம் நசீரின் மகன் சானவாசு இப்படத்தின் மூலம் தமிழில் அறிமுகமானார்.
# ஜாதிப்பூக்கள்

## பாடல்கள்

இத்திரைப்படத்திற்கு சியாம் இசையமைத்திருந்தார்.
# மீவெதேஜே1546-5534

**மீவெதே ஜே1546-5534** *(SCR J1546−5534)* என்பது மட்டக்கோல் விண்மீன் தொகுப்பில் அமைந்துள்ள ஒரு செங்குறுமீனாகும். 2011 ஆம் ஆண்டில் இவ்விண்மீன் இனங்காணப்பட்டது. இது வானத்தின் மீர் வெள்ளோட்ட (SCR) தேடல் திட்டத்தால் கண்டுபிடிக்கப்பட்ட இரண்டாவது அருகிலுள்ள M7.5 வகை செங்குறுமீன் ஆகும். இதன் நிறமாலையின் ஒளியியல் பகுப்பாய்வு . இது 2700 கெ விளைவுறு மேற்பரப்பு வெப்பநிலை கொண்டுள்ளது.
# கிளீசே 667 சிபி

**கிளீசே 667 சிபி (Gliese 667 Cb)** என்பது கிளீசே 667 மூன்று விண்மீன் அமைப்பின் உறுப்பினரான கிளீசே 667 சி விண்மீனைச் சுற்றி வரும் ஒரு புறக்கோள் ஆகும். இது இந்த அமைப்பில் கண்டுபிடிக்கப்பட்ட மிகப் பெரிய கோள். இது ஒரு மீப்புவி அல்லது சிறு-நெப்டியூன் ஆகும். வட்டணை நிலைப்புப் பகுப்பாய்வு அதன் குறைந்த அளவு பொருண்மை இரண்டு மடங்குக்கு மேல் இருக்க முடியாது என்பதைக் குறிக்கிறது. இது வாழக்கூடிய மண்டலத்தில் விண்மீனுக்கு மிக அருகில் சுற்றுகிறது. என்றாலும் இது நாம் அறிந்தபடி வாழ்வதற்கு ஏற்றது அல்ல. கிளீசே 667 சிபி ஒரு பாறைக் கோள் அல்ல என்பதளிதன் மையப்பிறழ்வுப் பகுப்பாய்வு சுட்டிக்காட்டுகிறது.  
கோள் ஓதத்தால் பூட்டப்பட வாய்ப்புள்ளது. இதனால், கோளின் ஒரு பக்கம் நிலையான பகல் வெளிச்சத்திலும், மறுபக்கம் நிலையான இரவின் இருளிலும் உள்ளது.
# கூடலூர் வருவாய் கோட்டம்

**கூடலூர் வருவாய் கோட்டம்** (*Gudalur division*) என்பது இந்தியாவின், தமிழ்நாட்டின், நீலகிரி மாவட்டத்தின் வருவாய் கோட்டங்களில் ஒன்றாகும். இதில் கூடலூர், பந்தலூர் ஆகிய இரு வட்டங்கள் அடங்கும். 2011 ஆண்டு மக்கள் கணக்கெடுப்பின்படி இந்த வருவாய் கோட்டத்தின் மக்கள் தொகை 2,32,213 ஆகும்.  
கூடலூர் வருவாய் கோட்டம் நீலகிரி மாவட்டத்தின் மேற்குப் பகுதிகளை உள்ளடக்கியது, கடல் மட்டத்திலிருந்து 934 முதல் 1124 மீட்டர் உயரத்தில் உள்ளது.
# அன்னபூர்ணேசுவரி கோயில், செருகுன்னு

**அன்னபூர்ணேசுவரி கோயில்** இந்தியாவில் கேரளாவின் கண்ணூரில் அமைந்துள்ள ஒரு இந்துக் கோயிலாகும் . இக்கோயிலின் மூலவர் உணவின் தெய்வமான அன்னபூர்ணி ஆவார். இக்கோயிலில் அன்னபூர்ணேசுவரி தேவியுடன் கிருஷ்ணரும் உள்ளார். பல நூற்றாண்டுகளுக்கு முன் கடலுக்கடியில் இருந்த கோயிலுக்கு அன்னபூர்ணேசுவரி கோயிலுக்கு வந்ததாக நம்பப்படுகிறது.
# அன்னபூர்ணேசுவரி கோயில், செருகுன்னு

## வரலாறு

இக்கோயில் முறைப்படியாக விஷ்ணு/கிருஷ்ணர் கோயிலாகும். இது சுமார் 1500 ஆண்டுகளுக்கு முந்தையதாகும். அன்னபூர்ணேஸ்வரி சிலை அமைத்தபிறகு சிரக்கல் கோவிலகத்தைச் சேர்ந்த அவிட்டம் திருநாள் ராஜ ராஜ வர்மாவால் கோயில் கட்டப்பட்டது. இந்து புராணங்களில் காசியிலிருந்து அம்மன் களரிவதிகள் அம்மா, மடை காவில் அம்மா என்ற இரண்டு *தேவிகளுடனும்,* ஒரு படகோட்டியுடனும் தங்கக் கப்பலில் வந்து, இப்போது ஆயிரம் தெங்கு என்று அழைக்கப்படும் ஆழி தீரத்தில் இறங்கியதாகக் கூறப்படுகிறது.
# அன்னபூர்ணேசுவரி கோயில், செருகுன்னு

## சிறப்பு

ஒரே வகையான பாறைகளால் கட்டப்பட்டுள்ள கோயில் என்ற சிறப்பை இக்கோயில் பெற்றுள்ளது. அன்னபூர்ணேசுவரி, கிருஷ்ணன் ஆகிய இருவரின் கருவறைகளும் இருவருக்கும் சம முக்கியத்துவம் தரப்பட்டுள்ளதைக் குறிக்கும் வகையில் வாஸ்து முறைப்படி ஒரே அளவில் உள்ளது. கேரளாவில் உள்ள இரண்டு அன்னபூர்ணேசுவரி கோயில்களில் இதுவும் ஒன்றாகும்.
# அன்னபூர்ணேசுவரி கோயில், செருகுன்னு

## விழாக்கள்

மலையாள நாட்காட்டியில், பூயம் நட்சத்திரத்தில் கும்பம் மாதத்தில் 23 பிப்ரவரி 1994ஆம் நாளன்று புன பிரதிஷ்டை செய்யப்பட்டது. இது இப்போது ஒவ்வொரு ஆண்டும் பிரதிஷ்டை தினமாக அனுசரிக்கப்பட்டு வருகிறது. இக்கோயிலின் முக்கிய விழாக்கள் மலையாள மாதமான மேடம் சங்க்ரமத்தில் ( ஏப்ரல் 14/15) தொடங்கி, அடுத்த ஏழு நாட்கள் கொண்டாடப்படுகிறது. சிவராத்திரி, நவமி, ஏகாதசி போன்றவை இக்கோயிலில் கொண்டாடப்படும் மற்ற விழாக்கள் ஆகும்.
# அன்னபூர்ணேசுவரி கோயில், செருகுன்னு

## நிர்வாகம்

இக்கோயில் தற்போது மலபார் தேவசம் போர்டின் நிர்வாகத்தின்கீழ் உள்ளது. கோயில் கமிட்டியால் பராமரிக்கப்படுகிறது.
# அன்னபூரணி (2023 திரைப்படம்)

**அன்னபூரணி** (*Annapoorani*) என்பது 2023 இல் வெளிவந்த இந்தியத் தமிழ்த் திரைப்படமாகும். இத்திரைப்படத்தில் நிலேஷ் கிருஷ்ணா இயக்குநராக அறிமுகமானார். இத்திரைப்படமானது ஜீ சுடுடியோசு, நாட் சுடுடியோசு, டிரைடென்ட்டு ஆர்ட்சு ஆகியவற்றின் கீழ் ஜதின் சேத்தி மற்றும் ஆர். இரவீந்திரன் இணைந்து தயாரித்தனர். இப்படத்தில் நயன்தாரா படத்தலைப்பின் கதாபாத்திரத்தில் நடித்துள்ளார். ஜெய், சத்யராஜ், ரெடின் கிங்ஸ்லி, ரேணுகா மற்றும் கே.எஸ்.ரவிக்குமார் ஆகியோரும் நடித்திருந்தனர்.  
2023 அக்டோபரில் படத்தின் தலைப்பு அறிவிக்கப்பட்ட நிலையில், *நயன்தாராவின் 75* வது படம் என்பதால், நயன்தாரா 75 என்ற தற்காலிக தலைப்புடன் சூலை 2022 இல் படம் அதிகாரப்பூர்வமாக அறிவிக்கப்பட்டது. முதன்மை படப்பிடிப்பு ஏப்ரல் 2023 இல் சென்னையில் தொடங்கப்பட்டது. அதைத் தொடர்ந்து திருச்சிராப்பள்ளியில் ஒரு கட்ட படப்பிடிப்பு நடைபெற்ற பின்னர் மற்றுமொரு கட்ட படப்பிடிப்பு முடிந்து செப்டம்பர் 2023 நடுப்பகுதியில் பணிகள் முடிக்கப்பட்டன. இப்படத்திற்கு தமன் எஸ் இசையமைக்க, சத்யன் சூரியன் ஒளிப்பதிவும் பிரவீன் ஆண்டனி படத்தொகுப்பும் செய்துள்ளனர்.  
2023 திசம்பர் 1 அன்று திரையரங்குகளில் வெளியிட திட்டமிடப்பட்டது.
# அன்னபூரணி (2023 திரைப்படம்)

## நடிகர்கள்

- அன்னபூரணியாக நயன்தாரா
- பர்கானாவாக ஜெய்
- செஃப் ஆனந்த் சுந்தர்ராஜனாக சத்யராஜ்
- சிண்டோ சின் ஆக ரெடின் கிங்ஸ்லி
- சுரேஷ் சக்ரவர்த்தி சமையல்காரர் சுமனாக
- சாரதாவாக ரேணுகா
- 'அருசுவை' அண்ணாமலையாக கே.எஸ்.ரவிக்குமார்
- பூர்ணிமா ரவி
- சுப்புலட்சுமி பாடியாக சச்சு
- ரங்கராஜனாக அச்யுத் குமார்
- செஃப் அஸ்வினாக கார்த்திக் குமார்
# அன்னபூரணி (2023 திரைப்படம்)

## தயாரிப்பு

### வளர்ச்சி

2022 சூலை 12 அன்று, ஜீ சுடுடியோசு, நாட் எஸ்எஸ் சுடுடியோசு மற்றும் டிரைடென்ட்டு ஆர்ட்சு ஆகியவை இணைந்து தயாரிக்க உள்ளதாக இத்திரைப்படத்தை அறிவித்தன. இதில் நீலேஷ் கிருஷ்ணா இயக்குநராக அறிமுகமாகிறார். நயன்தாரா முக்கியக் கதாபாத்திரத்தில் நடித்துள்ளார். இத்திரைப்படத்திற்கு தற்காலிகமாக *நயன்தாரா 75* என்று பெயரிடப்பட்டது. கிருஷ்ணா முன்பு ஷங்கரின் இணை எழுத்தாளராகப் பணியாற்றினார், *2.0* (2018) மற்றும் *இந்தியன் 2* போன்ற படங்களுக்கு இணை எழுத்தாளராகப் பணியாற்றினார். சூன் 2022 இல் விக்னேஷ் சிவனுடனான திருமணத்திற்குப் பிறகு நயன்தாரா முக்கியக் கதாபாத்திரத்தில் நடித்த முதல் படம் இது. ஜெய், சத்யராஜ் மற்றும் ரெடின் கிங்ஸ்லி ஆகியோர் துணை வேடங்களில் நடித்தனர். *ராஜா ராணி* (2013)க்குப் பிறகு நயன்தாராவுடன் ஜெய் மீண்டும் இணைகிறார்.  
2023 ஏப்ரல் 8 அன்று, ஒளிப்பதிவாளர் சத்யன் சூர்யன், இசையமைப்பாளர் தமன் எஸ், படத்தொகுப்பாளர் பிரவீன் ஆண்டனி மற்றும் கலை இயக்குநர் துரைராஜ் ஆகியோர் படக்குழுவில் இருப்பதாக அறிவிக்கப்பட்டது. அதே நாளில், ரெடின் கிங்ஸ்லி, சுரேஷ் சக்ரவர்த்தி மற்றும் ரேணுகா ஆகியோர் நடிப்பதாக அறிவிக்கப்பட்டது. கோவிட்-19 பெருந்தொற்றுக் காலத்தின் போது, நயன்தாராவுக்கு தொலைபேசி அழைப்பின் போது படத்தின் திரைக்கதையை விவரித்ததாக கிருஷ்ணா தெரிவித்துள்ளார். நயன்தாராவை மனதில் வைத்து தான் திரைக்கதை எழுதியதாக கிருஷ்ணா தெரிவித்தார். மேலும், கே.எஸ்.ரவிக்குமார் மற்றும் அச்யுத் குமார் ஆகியோர் நயன்தாராவின் அப்பாவாக நடித்திருப்பதாகவும் அறிவித்தார். அக்டோபர் 25 அன்று, படத்தின் தலைப்பு விளம்பரக் காணொலி மூலம் அறிவிக்கப்பட்டது.
# அன்னபூரணி (2023 திரைப்படம்)

## தயாரிப்பு

### படப்பிடிப்பு

முதன்மை படப்பிடிப்பு 9 ஏப்ரல் 2023 அன்று சென்னையில் முதல் படப்பிடிப்பு திட்டமிடல் அட்டவணையுடன் தொடங்கியது. பழம்பெரும் நடிகர் ரஜினிகாந்தின் ஆசியுடன் படப்பிடிப்பு தொடங்கியது. மூன்று நாட்களில், படப்பிடிப்பு முடிந்தது. ஒரு சிறிய இடைவேளைக்குப் பிறகு, இரண்டாவது கட்டமாக ஏப்ரல் நடுப்பகுதியில் திருச்சிராப்பள்ளியில் படப்பிடிப்பு தொடங்கியது. செப்டம்பர் 16ஆம் தேதி படப்பிடிப்பு முடிவடைந்துள்ளது .
# அன்னபூரணி (2023 திரைப்படம்)

## இசை

காட்பாதருக்கு (2022) பிறகு நயன்தாராவுடன் இணைந்து இரண்டாவது முறையாக தமன் எஸ் இசையமைத்துள்ளார்; இத்திரைப்படம் தமனுக்கு கிருஷ்ணாவுடன் முதல் படம் ஆகும். இப்படத்தின் ஒலி உரிமையை சரிகம நிறுவனம் கைப்பற்றியுள்ளது. நயன்தாராவின் 39வது பிறந்தநாளில் (நவம்பர் 18, 2023) முதல் சிங்கிள் "உலகை வெல்லப் போகிறாள்" வெளியிடப்பட்டது.
# அன்னபூரணி (2023 திரைப்படம்)

## வெளியீடு

### திரையரங்கம்

*அனிமல்* மற்றும் *சாம் பகதூருடன்* மோதும் *அன்னபூரணி* 1 டிசம்பர் 2023 அன்று திரையரங்குகளில் வெளியிடப்பட்டது.
# ஜகன்னாதர் கோயில், தலச்சேரி

**ஜகன்னாதர் கோயில், தலச்சேரி** என்பது இந்தியாவின் கேரள மாநிலத்தில் கண்ணூர் மாவட்டத்தில் உள்ள தலச்சேரியில் உள்ள ஒரு முக்கிய வழிபாட்டுத் தலமாகும்.
# ஜகன்னாதர் கோயில், தலச்சேரி

## அமைவிடம்

இக்கோயில் ஜெகநாதர் கோயில் கேட் ரயில் நிலையத்திற்கு அருகில் தலச்சேரி நகரத்திலிருந்து (திசைகள்) சுமார் ஒரு கிலோமீட்டர் தொலைவில் அமைந்துள்ளது.
# ஜகன்னாதர் கோயில், தலச்சேரி

## வரலாறு

1908 ஆம் ஆண்டு ஸ்ரீ நாராயண குருவால் இக்கோயில் கட்டப்பட்டது.1927ஆம் ஆண்டு கோயில் வளாகத்தில் குருவின் சிலை அமைக்கப்பட்டது. இத்தாலியில் இருந்து இந்தியா செல்லும் வழியில் கொழும்பில் உள்ள தன்னுடைய சொந்த சிலையை குரு பார்வையிட்டார். இது ஒரு புகழ்பெற்ற கோயிலாகும். இக்கோயிலானது இந்தியாவில் ஒடிசா மாநிலம் பூரியில் உள்ள ஜெகநாதர் கோயிலின் பாணியில் கட்டப்பட்டதாகும். மூலவர் சிலை பஞ்சலோகத்தால் பிரபல சிற்பி தவரலி என்பவரால் வடிக்கப்பட்டதாகும்.
# ஜகன்னாதர் கோயில், தலச்சேரி

## படத்தொகுப்பு

<>  
</>
# விச்சயநந்தி

**விச்சயநந்தி** (*Vijayanandi*) இந்தியாவைச் சேர்ந்த ஒரு கணிதவியலாளர் மற்றும் வானியலாளர் ஆவார். விச்சயானந்தா என்ற பெயராலும் இவர் அறியப்படுகிறார். கணிதவியலாளராக இவர் முக்கோணவியலில் பங்களிப்பு செய்தார். காசி என்றும் பெனாரசு என்றும் அழைக்கப்படும் வாரணாசி நகரத்தில் சுமார் 940 மற்றும் 1010 ஆம் ஆண்டு காலகட்டத்தில் இவர் வாழ்ந்தார்.  
செயானந்தா என்பவரின் மகனாக அறியப்படும் இவர், அல்-பிருனியின் குர்ரத் அல்-சிச்சாத்து என்ற அரபு மொழிபெயர்ப்பிலிருந்து கரணாதிலகா என்ற ஒரு படைப்பை எழுதியுள்ளார் என்பது மட்டுமே அறியப்பட்ட ஒரே தகவல் ஆகும். வியாழன் மற்றும் சனியின் தீர்க்கரேகைகளைக் கணக்கிடுவதற்கான முறைகளுக்கு விச்சயநந்தி என்ற மற்றொரு வானியலாளர் இருந்தார் என்று வராகமிகிரர் அவரது பஞ்சசித்தாந்திகாவில் குறிப்பிட்டுள்ளார்.  
காலத்தின் அலகுகள், சூரியன் மற்றும் சந்திரனின் தீர்க்கரேகைகள், பகல் நீளத்தின் கணக்கீடு, கிரகணம் மற்றும் பிற தலைப்புகள் பற்றிய குறிப்புகளை கரணதிலகம் நூல் உள்ளடக்கியுள்ளது.
# கண்ணாடி மாளிகை

**கண்ணாடி மாளிகை** 1962 ஆம் ஆண்டு வெளியான இந்தியத் தமிழ்த் திரைப்படமாகும். சாமி-மகேசு இரட்டையர் இத்திரைப்படத்தை இயக்கினர். இராணி திரைப்படத் தயாரிப்பு நிறுவனம் மூலம் டி. ஆர். இராதாராணி இத்திரைப்படத்தைத் தயாரித்தார். இராதாராணி கதைநாயகியாகவும் நடித்தார். இத்திரைப்படத்தில் எம். ஆர். ராதா, எஸ். ஏ. அசோகன், வி. நாகையா, எஸ். டி. சுப்புலட்சுமி, ஏ. கே. மோகன் ஆகியோர் நடித்திருந்தனர்.
# கண்ணாடி மாளிகை

## நடிகர்கள்

- மனோகராக எம். ஆர். ராதா
- இராணியாக டி. ஆர். இராதாராணி
- இரத்னமாக எஸ். ஏ. அசோகன்
- கருணாகரனாக சித்தூர் வி. நாகையா
- கருணாகரனின் மனைவியாக எஸ். டி. சுப்புலட்சுமி
- காவல் துறை அதிகாரியாக ஏ. கே. மோகன்
# கண்ணாடி மாளிகை

## வரவேற்பு

திரைப்பட வரலாற்றாசிரியர் ராண்டார் கை கண்ணாடி மாளிகை திரைப்படத்தின் கதைக்களம், நடிகர்களின் நடிப்பு மற்றும் ஒளிப்பதிவு ஆகியவற்றைப் பாராட்டினார். ஆனால் திரைப்படம் எதிர்பார்த்த அளவுக்கு வெற்றிபெறவில்லை என்றும் குறிப்பிட்டார். இத்திரைப்படத்தின் தெலுங்கு மொழி-பதிப்புத் திரைப்படமான அடலா மேடாவும் வெற்றிபெறவில்லை.
# கோவில் எசனை (மேற்கு)

<templatestyles src="Module:Infobox/styles.css"></templatestyles>
**கோவில் எசனை** (*Kovil Esanai - West*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும்.
# கோவில் எசனை (மேற்கு)

## மக்கள்தொகை

2001 மக்கள் தொகை கணக்கெடுப்பின்படி, கோவில் எசனை (மேற்கு) 791 ஆண்கள் மற்றும் 854 பெண்கள் என மொத்தம் 1645 பேர் இருந்தனர்.
# கூவத்தூர் (வடக்கு)

**கூவத்தூர் (வடக்கு)**(*Koovathur - North*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும். இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.
# கூவத்தூர் (வடக்கு)

## மக்கள்தொகை

2001 மக்கள் தொகை கணக்கெடுப்பின்படி, கூவத்தூரில் (வடக்கு) 1261 ஆண்கள் மற்றும் 1230 பெண்கள் என மொத்தம் 2491 பேர் இருந்தனர்.
# கூவத்தூர் (வடக்கு)

## மேலும் பார்க்கவும்

- கூவத்தூர் (தெற்கு)
# முதலாம் முசாபர் சா

**சாபர் கான்** என்ற பெயரில் பிறந்த **முதலாம் முசாபர் சா** (*Muzaffar Shah* I) , இடைக்கால இந்தியாவில் முசாபரித்து வம்சத்தை நிறுவியவர். தில்லி சுல்தானகத்தின் துக்ளக் வம்சத்தால் இவர் குசராத்தின் ஆளுநராக நியமிக்கப்பட்டார். தைமூரின் படையெடுப்பைத் தொடர்ந்து தில்லியில் குழப்பம் நிலவியபோது குசராத்து சுல்தானகத்தின் சுதந்திரத்தை அறிவித்தார். இவர் குசராத்து சுல்தானகத்தை 1391 முதல் 1403 வரையிலும், மீண்டும் 1404 முதல் 1411 வரையிலும் ஆட்சி செய்தார்.
# முதலாம் முசாபர் சா

## வாழ்க்கை

வாஜி-உல்-முல்க்கின் மகனான சாபர் கான், முஹரம் 25, ஆண்டு 743 (30 ஜூன் 1342 கி.பி.) அன்று பிறந்தார்.
# முதலாம் முசாபர் சா

## ஆட்சி

கி.பி. 1398 இல் நசிருதின் மக்முதுவின் ஆட்சியின் போது, துருக்கிய-மங்கோலியப் படையெடுப்பாளர் தைமூர் இந்தியாவின் மீது படையெடுத்தார். தில்லி அருகே நடந்த போரில் தைமூர் வெற்றிபெற்று நகருக்குள் நுழைந்தார். அங்கு அவர் பொது மக்களை படுகொலை செய்தார். 192 ஆண்டுகளுக்கும் மேலாக துருக்கிய-ஆப்கான் முன்னோடிகளால் குவிக்கப்பட்ட கணிசமான அளவு செல்வங்களை தைமூர் தில்லியிலிருந்துப் பெற்றார்.சுல்தான் இரண்டாம் மக்முது தப்பித்து, பதானை அடைந்தார். தில்லியைக் கைப்பற்ற சாபர் கான் தனக்கு உதவுவார் என அவர் நம்பினார். ஆனால் சாபர் கான் மறுத்துவிட்டார்.  
இவரது மகனான தாதர் கான் இவரை தில்லி நோக்கி இராணுவத்தை அணிவகுத்துச் சென்று சூழ்நிலையைப் பயன்படுத்திக் கொள்ளுமாறு வலியுறுத்தினார். அதை இவர் மறுத்துவிட்டார். இதன் விளைவாக, 1403 இல், தாதர் கான் இவரை அசாவல் (பிற்கால அகமதாபாது ) சிறையில் அடைத்து, சுல்தானாக பதவியேற்று முகம்மது சா என்ற பட்டத்த்தை வைத்துக் கொண்டார். பின்னர், தில்லியை நோக்கி அணிவகுத்துச் சென்றார். ஆனால் வழியில் நருமதை ஆற்றின் வடக்குக் கரையில் உள்ள சினோர் என்ற இடத்தில் இவரது சித்தப்பா சம்சு கான் தண்டானி என்பவரால் இவருக்கு நஞ்சு கொடுக்கப்பட்டது. சில ஆதாரங்கள் வானிலை காரணமாகவோ அல்லது அதிக குடிப்பழக்கம் காரணமாகவோ இவர் இயற்கையாக இறந்தார் என்று கூறுகிறார்கள். முகமது சாவின் மரணத்திற்குப் பிறகு, ஜாபர் கான் 1404 இல் சிறையில் இருந்து விடுவிக்கப்பட்டார். ஜாபர் கான் தனது சொந்த தம்பியான சம்சு கான் தண்டானியை அரசாங்கத்தைத் தொடரச் சொன்னார். ஆனால் அவர் மறுத்துவிட்டார். இதனால் ஜாபர் கான் நிர்வாகத்தின் கட்டுப்பாட்டைமீண்டும் எடுத்துக் கொண்டார். 1407 ஆம் ஆண்டில், இவர் பீர்பூர் அல்லது ஷெர்பூரில் சுல்தான் முதலாம் முசாபர் சா என்று தன்னை அறிவித்துக் கொண்டார். மேலும் தனது பெயரில் நாணயங்களையும் வெளியிட்டார்.
# ஆதம் சேனா

**ஆதம் சேனா** (*Adam Sena*) ஒரு இந்திய அரசு சாரா அமைப்பாகும். பின்னர் இந்த அமைப்பு அப்போதைய மாநில அமைச்சர் அருண் நேருவின் ஆதரவுடன் நைப் இமாம் மற்றும் தில்லி ஜாமா பள்ளியின் தற்போதைய சாகி சையத் அகமது புகாரி ஆகியோரால் 15 சூன் 1986 அன்று இந்தியாவின் தில்லியில் ஒரு அரசியல் கட்சியாக நிறுவப்பட்டது. இது சிவசேனா மற்றும் பஜ்ரங் தள் சித்தாந்தங்களுக்கு எதிராகப் போராடவும், இசுலாமியர்களை ஆதரிப்பதற்காகவும் நிறுவப்பட்டது. அடல் பிகாரி வாச்பாய்க்கு வாக்களிப்பதை ஆதம் சேனா ஆதரித்தது.
# அன்னூர் மகாவிஷ்ணு கோயில்

**அன்னூர் மகாவிஷ்ணு கோயில்** இந்தியாவில் கேரள மாநிலத்தில் பையனூர் நகருக்கு வடக்கில் 3.5 கி.மீ. தொலைவில் உள்ள அன்னூர் கிராமத்தில் உள்ள விஷ்ணு கோயிலாகும்.
# அன்னூர் மகாவிஷ்ணு கோயில்

## வரலாறு

இந்த தலத்தின் பெயரான அன்னூர் என்பதானது அன்னூரின் முதன்மைக்கடவுளான அன் எனப்படுகின்ற மகாவிஷ்ணுவைக் குறிக்கும் சொல்லிலிருந்து வந்ததாக அறிஞர்கள் கருதுகின்றனர். வாய்மொழிக்கதைகளிலும், அப்பகுதியில் காணப்படுகின்ற தெய்யங்களின் தோட்டம் பாட்டிலும் இக்கோயிலைப் பற்றிய வரலாறு காணப்படுகிறது.
# அன்னூர் மகாவிஷ்ணு கோயில்

## பூசைகள்

இக்கோயிலில் நடை திறப்பு (காலை 5.30 மணி), உஷாக்கால பூசை (காலை 7.00 மணி), உச்சிகால பூசை (காலை 9.30 மணி), நடை அடைப்பதற்கான பூசை (காலை 10.30 மணி), நடை திறப்பு (மாலை 5.30 மணி), தீபாராதனை (இரவு 6.30 மணி), அத்தாழ பூசை (இரவு 7.30 மணி), நடை அடைப்பதற்கான பூசை (இரவு 8.00 மணி) ஆகிய பூசைகள் நடத்தப்பெறுகின்றன.
# அன்னூர் மகாவிஷ்ணு கோயில்

## திருவிழாக்கள்

இக்கோயிலில் விருச்சிக மாதத்தில் திருவோண விழா, மகர மாதம் 27இல் பிரதிஷ்டை தின விழா, கிருஷ்ண ஜெயந்தி, நவராத்திரி, ராமாயண மாசாச்சரணம், மகா சிவராத்திரி, ஆத்யாத்மிகா பிரபாஷணம், பாகவத சப்தஹம், கீதா யத்னம் உள்ளிட்ட விழாக்கள் கொண்டாடப்படுகின்றன.
# அன்னூர் மகாவிஷ்ணு கோயில்

## மேலும் பார்க்கவும்

- கேரளாவின் கோவில்கள்
# முதலாம் முகமது சா

**தாதர் கான்** என்ற பெயரில் பிறந்த முதலாம் **முகமது ஷா** (*Muhammad Shah* I), முசாபரித்து வம்சத்தின் ஆட்சியாளராக இருந்தார். இவர் தனது தந்தை முதலாம் முசாபர் சாவை பதவியிலிருந்து அகற்றிவிட்டு 1403 முதல் 1404 வரை குசராத்து சுல்தானகத்தை குறுகிய காலம் ஆண்டார்.
# முதலாம் முகமது சா

## ஆரம்ப கால வாழ்க்கை

நசிருதீன் மக்முது, தில்லி சுல்தானகத்தை ஆட்சி செய்த சுல்தான் மூன்றாம் நசீர் உதின் முகம்மது சா என்பவரது மகனாவார். அவரது மரணத்திற்குப் பிறகு, அவரது மூத்த மகன் அலா உத்-தின் சிக்கந்தர் சா சுல்தானானார். ஆனால் நோய் காரணமாக சிக்கந்தர் 8 மார்ச் 1394 அன்று நோயால் இறந்தார். பின்னர் அவரது இளைய சகோதரரான நசிருதீன் முகமது அவருக்குப் பிறகு பதவியேற்றார். இருப்பினும், அவரது உறவினரான நுஸ்ரத் சா (நஸ்ரத் கான் என்றும் அழைக்கப்படுகிறார்.) அரியணையின் உரிமையைக் கோரினார். இதன் மூலம் 1394 முதல் 1397 வரை வாரிசுப் போர் தொடர்ந்தது. இந்த நேரத்தில், நசிருதீன் தில்லியிலிருந்து ஆட்சி செய்தார். அதே நேரத்தில் நுஸ்ரத் ஷா பிரோசாபாத்திலிருந்து ஆட்சி செய்தார்.
படையெடுப்பினால் அம்லு கானின் தோல்வியும் மற்றும் தில்லி கைப்பற்றப்பட்டதும் சித்தரிக்கப்பட்டுள்ளது.]]  
கி.பி. 1398 இல் நசிருதின் மக்முதுவின் ஆட்சியின் போது, துருக்கிய-மங்கோலியப் படையெடுப்பாளர் தைமூர் இந்தியாவின் மீது படையெடுத்தார். தில்லி அருகே நடந்த போரில் தைமூர் வெற்றிபெற்று நகருக்குள் நுழைந்தார். அங்கு அவர் பொது மக்களை படுகொலை செய்தார். 192 ஆண்டுகளுக்கும் மேலாக துருக்கிய-ஆப்கான் முன்னோடிகளால் குவிக்கப்பட்ட கணிசமான அளவு செல்வங்களை தைமூர் தில்லியிலிருந்துப் பெற்றார்.சுல்தான் இரண்டாம் மக்முது தப்பித்து, பதானை அடைந்தார். தில்லியைக் கைப்பற்ற சாபர் கான் தனக்கு உதவுவார் என அவர் நம்பினார். ஆனால் சாபர் கான் மறுத்துவிட்டார்.
# முதலாம் முகமது சா

## ஆட்சி

சாபர் கானின் மகனான தாதர் கான் தனது தந்தையை தில்லி நோக்கி இராணுவத்தை அணிவகுத்துச் சென்று சூழ்நிலையைப் பயன்படுத்திக் கொள்ளுமாறு வலியுறுத்தினார். அதை அவர் மறுத்துவிட்டார். இதன் விளைவாக, 1403 இல், தாதர் அவரை அசாவல் (பிற்கால அகமதாபாத் ) சிறையில் அடைத்து, சுல்தானாக பதவியேற்று முகம்மது சா என்ற பட்டத்த்தை வைத்துக் கொண்டார். பின்னர், தில்லியை நோக்கி அணிவகுத்துச் சென்றார். ஆனால் வழியில் நர்மதை ஆற்றின் வடக்குக் கரையில் உள்ள சினோர் என்ற இடத்தில் இவரது சித்தப்பா சம்சு கான் தண்டானி என்பவரால் இவருக்கு நஞ்சு கொடுக்கப்பட்டது. சில ஆதாரங்கள் வானிலை காரணமாகவோ அல்லது அதிக குடிப்பழக்கம் காரணமாகவோ இவர் இயற்கையாக இறந்தார் என்று கூறுகிறார்கள். முகமது சாவின் மரணத்திற்குப் பிறகு, ஜாபர் கான் 1404 இல் சிறையில் இருந்து விடுவிக்கப்பட்டார். ஜாபர் கான் தனது சொந்த தம்பியான சம்சு கான் தண்டானியை அரசாங்கத்தைத் தொடரச் சொன்னார். ஆனால் அவர் மறுத்துவிட்டார். இதனால் ஜாபர் கான் நிர்வாகத்தின் கட்டுப்பாட்டைமீண்டும் எடுத்துக் கொண்டார். 1407 ஆம் ஆண்டில், அவர் பீர்பூர் அல்லது ஷெர்பூரில் சுல்தான் முசாபர் ஷா I என்று தன்னை அறிவித்துக் கொண்டார். மேலும் தனது பெயரில் நாணயங்களையும் வெளியிட்டார்.
# செருத்தாழம் குன்னின்மதிலகம் மகாதேவர் கோயில்

**குன்னின்மதிலகம் மகாதேவர் கோயில்** இந்தியாவில் கேரள மாநிலம் கண்ணூரில் செருத்தாழம் என்னுமிடத்தில் அமைந்துள்ளது. இந்தக் கோயிலின் பழைய பெயர் குன்னின்மதிலகம் சிவன் கோயில் என்பதாகும். இக்கோயிலின் மூலவரான சிவன் 'ஸ்ரீ குன்னின்மதிலகத்தப்பன்' என்று அழைக்கப்படுகிறார். அவர் காலையில் தட்சிணாமூர்த்தியாகவும், மதியம் கிராதகமூர்த்தியாகவும், மாலையில் உமாமகேஸ்வரராகவும் பக்தர்களால் வழிபடப்படுகிறார்.
# செருத்தாழம் குன்னின்மதிலகம் மகாதேவர் கோயில்

## வரலாறு

*திரேதா யுகத்தில்*, ராமரின் பக்திமிக்க, நம்பகமான தூதரான ஆஞ்சநேயரிடம், ராமேஸ்வரத்தில் மகாதேவரின் திருவுருவத்தை நிறுவும் பொறுப்பு ராமரால் ஒப்படைக்கப்பட்டது..அவர் செல்லும் வழியில், இந்தப் புனித பூமியில் மகாதேவரின் தெய்வ உருவத்தின் ஒரு பகுதியை நிறுவினார். அதன்காரணமாக அவர் ராமேஸ்வரத்தை அடையத் தாமதமானது. ஆஞ்சநேயரின் தாமதமான வருகையால், களிமண்ணால் செய்யப்பட்ட மகாதேவரின் திருவுருவத்தை ராமர் நிறுவி, மீதமுள்ள உயிர் சக்தியை தனுஷ்கோடியில் அமைந்துள்ள களிமண் கடவுளுக்கு அளித்தார்.  
அபரிமிதமான ஆசீர்வாத சக்தியின் காரணமாகவும், நிலத்தின் முக்கியத்துவத்தின் காரணமாகவும், கடவுள்களும் துறவிகளும் இந்த இடத்தில் மகாதேவரின் தெய்வத்தை வணங்கினர். *கலியுகத்தில்*, சுமார் ஆறு பிராமண குடும்பங்கள் இங்கு மகாதேவரின் மூலவர் சன்னதியைக் கட்டி, மூன்று வெவ்வேறு வடிவங்களில் கடவுளை வணங்கினர். நாளடைவில் அன்னிய படையெடுப்பின் காரணமாகவும், கவனிப்பாரின்றியும் கோயிலின் பல பகுதிகள் அழிந்துபோயின. 1980களில், கோயில் அறங்காவலர்களின் குடும்பத்தினரும் உள்ளூர் பக்தர்களும் கோயிலைப் புதுப்பிக்க ஆரம்பித்தனர்.
# செருத்தாழம் குன்னின்மதிலகம் மகாதேவர் கோயில்

## திருப்பணிகள்

2011 மார்ச் 7 முதல் மார்ச் 13 வரை கோயிலில் குறி கேட்கப்பட்டு, பல பரிகாரப் பணிகள் நடந்தன. பிறகு, குழு அமைக்கப்பட்டு, கோயிலின் பழமையைத் தக்கவைக்க முயற்சிகள் மேற்கொள்ளப்பட்டன. மூலவர் சன்னதி, நமஸ்கார மண்டபம், கருவறையைச் சுற்றிய நாளம்பலம், விக்னேசர் சன்னதி, சுப்பிரமணியர் சன்னதி, சரஸ்வதி மண்டபம் ஆகியவற்றை புதுப்பிக்கும் பணி மேற்கொள்ளப்பட்டு, நிறைவடைந்தன.
# முசாபரித்து வம்சம் (குசராத்து)

**முசாபரித்து வம்சம்** (*Muzaffarid dynasty*) சில சமயங்களில் **அகமதாபாத் வம்சம்** என்று குறிப்பிடப்படுகிறது. 1391 முதல் 1583 வரை மேற்கு இந்தியாவில் குசராத்தின் சுல்தான்களாக இருந்தனர். தில்லி சுல்தானகத்தின் துக்ளக் வம்சத்தின் ஆதிக்கத்தின் கீழ் குசராத்தின் ஆளுநராக இருந்த ஜாபர் கான் (பின்னர் முசாபர் ஷா I ) வம்சத்தின் நிறுவனர் ஆவார். 1398 இல் திமூரால் டெல்லி கைப்பற்றப்பட்டதையடுத்து சுல்தானகம் பலவீனமடைந்தபோது, ஜாபர் கான் தன்னை ஒரு குசராத்தின் சுதந்திர சுல்தானாக அறிவித்துக் கொண்டார். இவரது மகன், முதலாம் முகமது சா அகமதாபாத்தில் தலைநகரை நிறுவினார். 1572 இல் முகலாயப் பேரரசு குசராத்தைக் கைப்பற்றும் வரை, வம்சம் கிட்டத்தட்ட 200 ஆண்டுகள் ஆட்சி செய்தது. மக்மூத் பெகடாவின் கீழ் சுல்தானகம் அதன் விரிவாக்கத்தின் உச்சத்தை அடைந்தது. கிழக்கே மால்வாவையும் மேற்கே கச்சு வளைகுடாவையும் தனது எல்லைகளாகக் கொண்டிருந்தது.